《戴帅初九日无憀以满城风雨近重阳为韵七首袖而示余因次其韵 其六》
宋代·陈著

世多多才翁，谁识识字农。可人忽来思，劳苦意稠重。

时危幸未死，尊酒得相从。一醉不须辞，毋待漏尽钟。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。